Resep: Klam sjokoladekoek met Milo-ganache - Jou Gesin | Solidariteit WêreldJou Gesin | Solidariteit Wêreld
Tuis › Artikels › Resep: Klam sjokoladekoek met Milo-ganache
Perfek vir ʼn teepartytjie.
3 koppies koekmeelblom
3 koppie strooisuiker
6 teelepels vanielje-ekstrak
1½ koppies gesmelte botter
Vulsel: Wit sjokolade-ganache
80 ml vars room
80g opgekapte wit sjokolade
300g fyngekapte donker sjokolade
1 koppie Milo
Verhit die oond tot 180°C. Voer drie ronde (20x20cm) koekpanne met bakpapier uit en spuit goed met Spray and Cook.
Sif die droë bestanddele saam met ʼn knippie sout. Verdeel die droë bestanddele in drie mengbakke. Plaas die eiers en strooisuiker in ʼn dubbelkoker. Klop die mengsel totdat dit verdubbel in volume. Voeg die vanielje-ekstrak by.
Verdeel die eiermengsel tussen die drie mengbakke met die droë bestanddele. Vou goed in.
Gooi die drie mengbakke met die beslag oor in die koekpanne. Bak in die oond vir ongeveer 25 minute. Toets die koeke met ʼn tandestokkie. As daar geen beslag op die tandestokkie agterbly nie, is die koeke gaar.
Plaas eenkant om af te koel.
Verhit die vars room in ʼn kastrolletjie op lae hitte totdat dit begin kook. Verwyder die kastrolletjie van die hitte en voeg die gesnyde stukkies wit sjokolade by. Wag een minute en roer dan goed deur totdat al die sjokolade gesmelt is.
Plaas een van die koeke op ʼn koekbord. Versier met die wit sjokolade-ganache. As die koek se bokant bietjie skeef is, sny dit eers gelyk voordat jy begin versier. Plaas die tweede koek bo-op die eerste een en plaas in die yskas sodat die ganache kan hard word.
Verwyder die koek uit die koekpanne as hulle heeltemal afgekoel is. Plaas die onderste koek op ʼn opdienkoekbord. Skep lepelsvol van die roomvulsel op die onderste koek. Plaas die tweede koek bo-op die roomlaag en herhaal met die roomvulsel. Plaas die boonste koek op die roomlaag. Verkoel in die yskas vir 30 minute.
Bolaag: Verhit die vars room en Milo in ʼn kastrol totdat dit liggies prut. Plaas die stukkies donker sjokolade in ʼn glasmengbak. Gooi die warm room bo-oor die sjokolade en roer totdat alles goed deurgeroer en gesmelt is. Roer ʼn eetlepel botter by. Plaas vir sewe minute eenkant om af te koel.
Die ganache sal effe verdik. Gooi die ganache mildelik oor die koek sodat dit teen die kante van die koek afdrup. Plaas oornag in die yskas. Versier met vars vrugte of sjokoladekrulle.